
   Către,
            
Biroul Permanent al Camerei Deputaţilor
Vă înaintăm, alăturat, raportul asupra propunerii legislative pentru modificarea şi completarea Legii nr.307/2006 privind apărarea împotriva incendiilor,transmisă Comisiei pentru administraţie publică şi amenajarea teritoriului pentru examinare pe fond, în procedură obişnuită cu adresa nr. Plx.517 din 2 decembrie 2014.
Vicepreşedinte, 

Laurenţiu NISTOR

RAPORT 
asupra propunerii legislative pentru modificarea şi completarea Legii nr.307/2006 privind apărarea împotriva incendiilor

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată, prin adresa nr. PLx. 517  din 2 decembrie 2014,  cu dezbaterea pe fond, în procedură obişnuită, a propunerii legislative pentru modificarea şi completarea Legii nr.307/2006 privind apărarea împotriva incendiilor.
La întocmirea prezentului raport,Comisia pentru administraţie publică şi amenajarea teritoriului a avut în vedere:

- avizul negativ al Comisiei juridice, de disciplină şi imunităţi(nr.4c-11/1158/3.12.2014) 

- avizul negativ al Comisiei pentru industrii şi servicii(nr.4c-3/364/9.12.2014)

-  avizul negativ al Comisiei pentru buget,finanţe şi bănci ( nr.4c-2/602/9.12.2014
- avizul negativ al Comisiei pentru apărare,ordine publică şi siguranţă naţională (nr.4c-12/292/ 3.12.2014)

- avizul favorabil al Consiliului Legislativ (nr.323/31.03.2014) 
- punctul de vedere negativ al Guvernului  transmis cu adresa nr.1194/20.06.2014)

 Senatul în calitate de primă Cameră sesizată a respins în şedinţa din 25 noiembrie 2014, propunerea legislativă, cu respectarea prevederilor art.76 alin(2) din Constituţia României, republicată.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare.
Propunerea legislativă are ca obiect de reglementare modificarea şi completarea Legii nr.307/2006 privind apărarea împotriva incendiilor, cu modificările ulterioare. Prin prezenta propunere legislativă, iniţiatorul prevede necesitatea perfecţionării normelor de apărare împotriva incendiilor, în sensul obligativităţii dotării locuinţelor personale ale populaţiei cu extinctoare, astfel încât să se îmbunătăţească procesul de gestionare a situaţiilor de urgenţă în cazul incendiilor în locuinţe şi gospodării. Extinctoarele vor fi suportate de fiecare persoană deţinătoare de locuinţă, sau, acolo unde nu există această posibilitate, acestea vor fi asigurate dintr-un fond special al autorităţilor locale sau al guvernului. Conform iniţiatorului, obiectivul principal al acestei propuneri legislative vizează conştientizarea publicului ţintă în gestionarea situaţiilor de urgenţă.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare din Regulamentul Camerei Deputaţilor, republicat, comisia a examinat propunerea legislativă pentru modificarea şi completarea Legii nr.307/2006 privind apărarea împotriva incendiilor în şedinţa din 22 aprilie 2015. Din numărul total de 22 membri ai Comisiei pentru administraţie publică şi amenajarea teritoriului au participat la şedinţă 22 deputaţi. 

La dezbaterile care au avut loc a participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările şi completările ulterioare au participat în  calitate de invitat doamna Sirma Caraman, Secretar de Stat în cadrul Ministerului Dezvoltării Regionale şi Administraţiei Publice.
În urma examinării propunerii legislative şi a opiniilor exprimate, membrii Comisiei sesizate în fond au hotărât cu unanimitate de voturi  întocmirea unui raport de respingere a propunerii legislative, întrucât soluţiile preconizate de iniţiator apar ca excesive prin raportare la argumentele invocate în condiţiile în care art.6 alin. (1) din Legea nr.307/2006 stipulează faptul că ‘’persoanele fizice şi juridice sunt obligate să respecte reglementările tehnice şi dispoziţiile de apărare împotriva incendiilor şi să nu primejduiască, prin deciziile şi faptele lor, viaţa, bunurile şi mediul.’’ În plus, măsura de dotare cu extinctoare a locuinţelor care aparţin persoanelor cu venituri reduse de către autorităţile publice centrale şi locale implică cheltuieli financiare suplimentare cu impact asupra deficitului bugetului general consolidat, fără ca propunerea legislativă să reglementeze în mod concret sursa de finanţare. 
În raport cu obiectul şi conţinutul său, proiectul de lege face parte din categoria legilor ordinare.
	VICEPREŞEDINTE 
	                    SECRETAR,

	LAURENŢIU NISTOR
	RADU BABUŞ 


Sef serviciu,Sofia Chelaru 

Consilier parlamentar, Elena Hrincescu     

